# אלון אופיר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלון אופיר (נולד ב- 1968) שחקן ובמאי תיאטרון. שירת בלהקת פיקוד מרכז ומשם המשיך לבית הספר לאמנויות הבמה "בית צבי", שם סיים את לימודיו ב- 1991.

בתיאטרון הבימה גילם, בין השאר, את מוצארט ב"אמדיאוס", את פדוטיק ב"שלוש אחיות" של צ'כוב. בתיאטרון באר שבע גילם, בין השאר, את באטרפליי ב"מאדאם באטרפליי", עיבוד תיאטרלי לאופרה הנודעת של פוצ'יני. בתיאטרון הספרייה גילם את סוטין ב"מודליאני", את את טום ב"דלתות", את מקהלת היחיד ב"אנטיגונה", את אלג'רנון ב"חשיבותה של רצינות", ואת גורינג ב"בעל אידאלי", שניהם מחזות של אוסקר וויילד. כמו כן גילם את דודי במיוזיקלס "גריז" ובהצגות רבות נוספות.

משם המשיך לתיאטרון הקאמרי, שם גילם את ויליאמס ב"המורדים", הצגת התיאטרון המצליחה שביים עמרי ניצן, שזיכתה את אופיר בפרס התיאטרון הישראלי לשחקן המשנה. כמו כן, כיכב בהצגות "כטוב בעיניכם" ו"עוץ לי גוץ לי" ואחרים.

בתחילת שנות ה- 2000 עבר גם לבימוי הצגות תיאטרון, שם בולט בעבודותיו ההצגה ,"מר גרין", שנבחרה להצגת השנה לשנת 2001 בטקס פרסי התיאטרון הישראלי. ביים גם את "פרק ב" של ניל סיימון. בתיאטרון "בית ליסין" ביים את "ריקוד בשישה שיעורים", "אהבה ממבט שלישי", "החדר הכחול" ו"החולה ההודי". ביים גם לתיאטרון חיפה את "בנות@עובדות" ולתיאטרון באר שבע את "לא כולל שינה". בנוסף, ביים בתיאטרון "בית צבי" ובתיאטרון הקיבוץ. ביים גם הצגות בבית הספר "תלמה ילין" ומופעים צבאיים.

בטלויזיה שימש כראש חבר השופטים בתוכנית הריאליטי "האודישן הגדול", בתוכנית נבחר שחקן שיהיה עתיד לככב בטלנובלה "מיכאלה" בתחילת 2004, וכמו כן מככב בסדרת הדרמה הרפואית "טיפול נמרץ".

בקולנוע שימש כמדובב בסרטי דיסני, ובין השאר תרם את קולו לדמותם של במבי ב"במבי", אלאדין ב"אלאדין" וסימבה ב"מלך האריות".

אופיר אף שימש כעורך מוזיקלי בתחנת הרדיו 88FM.

בעקבות חילוקי דעות כספיים הודיע אופיר כי הוא עוזב את תיאטרון "בית ליסין" בתום הפרימיירה להצגה "החולה ההודי" אותו ביים (פברואר 2006). צעד זה גרם לו לשקול פרישה מוחלטת מתיאטרון.

מקור: http://he.wikipedia.org../../../%D7%90/%D7%9C/%D7%95/%D7%90%D7%9C%D7%95%D7%9F_%D7%90%D7%95%D7%A4%D7%99%D7%A8.html

קטגוריות: שחקני תיאטרון ישראלים | מדבבים ישראלים | במאי תיאטרון ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש